《重游九莲庵》
清代·史梦兰

锦绣屏风四面开，骑驴又逐白云来。夕阳峰影当窗落，细雨泉声绕壁回。

僧指瀑源穿树杪，雀争残果坠经台。青山如旧朱颜改，醉向林峦酹一杯。

作者简介：（1813—1898）直隶乐亭人，字香崖，号砚农。道光二十年举人。曾官山东朝城知县。长期闭门读书。长于史学，著述甚富。有《叠雅》、《畿辅艺文考》、《尔尔书屋诗草、文钞》、《舆地韵编》等。